google/wiki40b huggingface dataset:
Βραβεία Γκράμι του 2009

Η 52η ετήσια απονομή των βραβείων Γκράμι έλαβε χώρα στο Στέιπλς Σέντερ του Λος Άντζελες στις 31 Ιανουαρίου του 2010. Ο Νιλ Γιανγκ βραβεύτηκε ως πρόσωπο της χρονιάς από το MusiCares στις 29 Ιανουαρίου, δύο ημέρες πριν την τηλεοπτική απονομή των Γκράμι.
Η Μπιγιονσέ κέρδισε συνολικά έξι βραβεία, καταρρίπτοντας το ρεκόρ για τις περισσότερες βραβεύσεις καλλιτέχνιδας σε μία μόνο νύχτα. Η Τέιλορ Σουίφτ κέρδισε τέσσερα Γκράμι, ενώ οι Black Eyed Peas, Jay-Z & Kings of Leon κέρδισαν τρία. Μεταξύ των καλλιτεχνών που κέρδισαν δύο βραβεία είναι οι Κόλμπι Κέιλε, Eminem, Κάνιε Γουέστ, Lady Gaga, Maxwell, Τζέισον Μραζ & Ριάννα.
Ιουλιο-Κλαυδιανή δυναστεία

Η Ιουλιο-Κλαυδιανή δυναστεία ήταν η πρώτη Ρωμαϊκή αυτοκρατορική δυναστεία και περιλαμβάνει τους πέντε πρώτους αυτοκράτορες -Αύγουστο, Τιβέριο, Καλιγούλα, Κλαύδιο, Νέρωνα- ή την οικογένεια στην οποία ανήκουν. Αυτοί κυβέρνησαν τη Ρωμαϊκή Αυτοκρατορία από την ίδρυσή της το 27 π.Χ. ως την αυτοκτονία τού Νέρωνα το 68 μ.Χ. Το όνομα "Ιουλιο-Κλαυδιανή δυναστεία" είναι ιστοριογραφικός όρος και προέρχεται από τους δύο κλάδους της αυτοκρατορικής οικογένειας: το γένος των Ιουλίων (Καισάρων) και το γένος των Κλαυδίων (Νερόνων).
Η πρωτοτοκία είναι αξιοσημείωτα απούσα από την ιστορία της Ιουλιο-Κλαυδιανής δυναστείας. Ούτε ο Αύγουστος, ούτε ο Καλιγούλας, ούτε ο Νέρων απέκτησαν νόμιμους γιους. Ο γιος τού Τιβέριου απεβίωσε πριν από αυτόν. Μόνο ο γιος τού Κλαύδιου, ο Βρεττανικός, επέζησε αυτού, ωστόσο ο Κλαύδιος προτίμησε να τον διαδεχθεί ο μικρανιψιός του Νέρων στον θρόνο, τον οποίο υιοθέτησε. Τελικά οι περισσότεροι αυτοκράτορες της Ιουλιο-Κλαυδιανής δυναστείας χρησιμοποίησαν την υιοθεσία ως εργαλείο με σκοπό να προωθήσουν τον επιλεγμένο διάδοχό τους στη διαδοχή: Ο ίδιος ο Αύγουστος είχε υιοθετηθεί από τον μεγάλο θείο του δικτάτορα Ιούλιο Καίσαρα και υιοθέτησε τον προγονό του Τιβέριο ως κληρονόμο. Αυτός με τη σειρά του υιοθέτησε τον ανιψιό του Γερμανικό, πατέρα τού Καλιγούλα και αδελφό τού Κλαύδιου. Ο τελευταίος υιοθέτησε τον μικρανιψιό και προγονό του Νέρωνα, που ήταν άτεκνος. Με την πτώση τού Νέρωνα από την εξουσία και την επακόλουθη αυτοκτονία του, έληξε η δυναστεία.
Οι παλαιοί ιστορικοί που ασχολήθηκαν με την εποχή, όπως ο Σουητώνιος (π. 69 μ.Χ.- μετά το 122) και ο Τάκιτος (π. 56 - μ.Χ. μετά το 117), γράφουν αρνητικά για τις βασιλείες τους. Ο δεύτερος αναφέρει: "τους διανοούμενους που δεν ήθελαν να περιγράψουν την εποχή τού Αυγούστου, η συκοφαντία τους φόβισε. Οι ιστορίες τού Τιβέριου, τού Γάιου (Καλιγούλα), τού Καύδιου και τού Νέρωνα, όταν ήταν στην εξουσία γράφτηκαν ψεύτικες από τον τρόμο και μετά την αποβίωσή τους γράφτηκαν με οργή και μίσος".
Αμπντούλ Ραχίμ Γκαφουρζάι

Βιογραφικά στοιχεία

Ο Γκαφουρζάι είχε εθνοτική καταγωγή Παστούν, ως μέλος της φυλής Μπαρακζάι Μοχαμαντζάι. Κατά τη δεκαετία του 1970 εισήλθε στην εξωτερική υπηρεσία του Αφγανιστάν. Εστάλη στις Ηνωμένες Πολιτείες για να εκπροσωπήσει την πολιτική διοίκηση η οποία στηριζόταν από τη Σοβιετική Ένωση. Ως Πρέσβης στα Ηνωμένα Έθνη, ο Γκαφουρζάι θεώρησε ότι είναι καθήκον του να ζητήσει από τους παγκόσμιους εταίρους να καταγγείλουν τη σοβιετική εισβολή το 1979. Από τότε μέχρι το 1992, υπήρξε αντιπρόσωπος όσων επιθυμούσαν να προκαλέσουν τη διεθνή υποστήριξη ενάντια στο καθεστώς που είχαν δημιουργήσει οι Σοβιετικοί στο Αφγανιστάν. Όταν η κομμουνιστική κυβέρνηση υποχώρησε το 1992, ο Γκαφουρζάι ενήργησε ως μεσολαβητής για την ένωση των φατριών του Αφγανιστάν. Εργάστηκε στα Ηνωμένα Έθνη μέχρι το 1995 και στη συνέχεια έγινε αναπληρωτής υπουργός Εξωτερικών. Έγινε υπουργός Εξωτερικών τον Ιούλιο του 1996. Τον Σεπτέμβριο του 1996, οι κυβερνητικές δυνάμεις αποσύρθηκαν από την Καμπούλ και οι δυνάμεις των Ταλιμπάν κατέλαβαν την πρωτεύουσα του Αφγανιστάν. Η διεθνής κοινότητα δεν αναγνώρισε τους Ταλιμπάν ως νόμιμη κυβέρνηση του Αφγανιστάν εκτός από το Πακιστάν, τα Ηνωμένα Αραβικά Εμιράτα και τη Σαουδική Αραβία. Το Ισλαμικό Κράτος του Αφγανιστάν σύστησε μία νέα κυβέρνηση στο Μαζάρι Σαρίφ στο βόρειο τμήμα του Αφγανιστάν, ενώ οι πρεσβείες του Αφγανιστάν και η Μόνιμη Αποστολή του Αφγανιστάν στα Ηνωμένα Έθνη ελεγχόταν από το Ισλαμικό Κράτος του Αφγανιστάν. Ο Γκαφουρζάι συνέχισε ως Υπουργός Εξωτερικών του Αφγανιστάν έως τις 11 Αυγούστου 1997, όταν, μόλις 10 ημέρες πριν από τον θάνατό του, διορίστηκε πρωθυπουργός του Ισλαμικού Κράτους του Αφγανιστάν. Σκοτώθηκε σε αεροπορικό δυστύχημα στην επαρχία Μπαμιάν όπου μετέβαινε για να διαπραγματευτεί τον σχηματισμό υπουργικού συμβουλίου με τους συμμάχους του.
Τζέιμς Στιούαρτ, 5ος Υψηλός Στιούαρτ της Σκωτίας

Συμμαχία με τον Ροβέρτο Μπρους

Ο Τζέιμς Στιούαρτ τοποθετήθηκε ένας από τους έξι Κηδεμόνες της Σκωτίας (1286), υποτάχθηκε στις 9 Ιουλίου 1297 στον Εδουάρδο Α΄ της Αγγλίας και έγινε ένας από τους ελεγκτές του Ρόμπερτ ντε Μπρους, 5ου λόρδου του Άναντεϊλ αντιπάλου του Εδουάρδου. Στον Πόλεμο της Σκωτσέζικης Ανεξαρτησίας συμμάχησε με τον Γουίλιαμ Γουάλας αλλά μετά την ήττα του στην μάχη του Φόλκερκ (1298) υποστήριξε τον Ροβέρτο Μπρους εγγονό του ανταγωνιστή του.  
Το 1302 με έξι απεσταλμένους ανάμεσα στους οποίους και τον Τζον Κόμυν, κόμη του Μπάκαν στάλθηκε να ζητήσει τη βοήθεια του Γάλλου βασιλιά εναντίον του Εδουάρδου στον οποίο αναγκάστηκε να υποταχθεί ξανά και του ορκίστηκε υποτέλεια στις 23 Οκτωβρίου 1306. Ο Τζέιμς πιέστηκε από τον Εδουάρδο για να εξασφαλίσει τον όρκο του να ορκιστεί στο Ιερό Ευαγγέλιο, τα λείψανα Αγίων και να δεχτεί τον αφορισμό σε περίπτωση που σπάσει τους όρκους του. Η πίστη στην πατρίδα όμως για τον Τζέιμς είχε μεγαλύτερη αξία από τον όρκο του στον Εδουάρδο Α΄ γι'αυτό μετά τον θάνατο του μπήκε ξανά στις υπηρεσίες του Ροβέρτου Μπρους (1309).
Κοινωνία της πληροφορίας

Κοινωνία της πληροφορίας ονομάζεται μία κοινωνία όπου η παραγωγή, διανομή, χρήση, ενσωμάτωση και διαχείριση πληροφοριών αποτελεί σημαντική οικονομική, πολιτική και πολιτιστική δραστηριότητα. Σκοπός μιας κοινωνίας της πληροφορίας είναι να κερδίσει ανταγωνιστικό πλεονέκτημα διεθνώς, δια μέσου της χρήσης της πληροφορικής (IT) με δημιουργικό και παραγωγικό τρόπο. Η οικονομία της γνώσης είναι η αντίστοιχη έννοια σε οικονομικό επίπεδο, σύμφωνα με την οποία ο πλούτος δημιουργείται μέσα από την οικονομική εκμετάλλευση της κατανόησης. Οι άνθρωποι που έχουν τα μέσα να συμμετέχουν σε αυτή τη μορφή κοινωνίας ορισμένες φορές ονομάζονται «ψηφιακοί πολίτες». Αυτή αποτελεί και μια από τις δεκάδες ετικέτες που υποδηλώνουν ότι οι σύγχρονοι άνθρωποι μπαίνουν σε μία νέα μορφή κοινωνίας.

Οι δείκτες της αλλαγής

Οι δείκτες αυτής της ταχείας αλλαγής μπορεί να είναι τεχνολογικοί, οικονομικοί, επαγγελματικοί, χωρικοί, πολιτιστικοί ή συνδυασμός αυτών. Η κοινωνία της πληροφορίας αναγνωρίζεται ως διάδοχος της βιομηχανικής κοινωνίας. Στενά συνδεδεμένες έννοιες είναι η μεταβιομηχανική κοινωνία (Ντάνιελ Μπελλ), ο μεταφορντισμός, η μεταμοντέρνα κοινωνία, η κοινωνία της γνώσης, η τηλεματική κοινωνία, η Επανάσταση της Πληροφορίας, ο ρευστός μοντερνισμός και η κοινωνία των δικτύων (Μανουέλ Καστέλς).
Σύμφωνα με τον Bell η κοινωνία της πληροφορίας είναι μια νέα κοινωνία και την ονομάζουμε Κοινωνίας της
Πληροφορίας .
Great Wall Wingle 5

Εξωτερικά

Το Wingle 5 με την αρχική του έκδοση δεν διαφέρει πολύ απο το Wingle 3, αν εξαιρέσει κανείς το ελαφρά μεγαλύτερο μήκος (+20 χιλιοστά) του εμπρόσθιου τμήματος. Τα φωτιστικά σώματα απέκτησαν μια πιο αιχμηρή εμφάνιση και η γρίλια επιπλέον είναι διαφορετική, όπως και ο μπροστινός προφυλακτήρας.

Εσωτερικά

Μικροαλλαγές παρατηρούνται στο σαλόνι του αυτοκινήτου, όπως η μετακίνηση των κουμπιών για τα ηλεκτρικά παράθυρα, απο το ταμπλό στα υποβραχιόνια των πορτών.

Ανανέωση του Great Wall Wingle 5

Στην ανανεωμένη έκδοση, οι αλλαγές είναι περισσότερο εμφανείς, όπως η τοποθέτηση τιμονιού με κουμπιά, η μικρή οθόνη που κοσμεί το ταμπλό, νεότεροι αεραγωγοί, νέος πίνακας οργάνων, νέοι μοχλοί επιλογής κλιματισμού κλπ.

Ανάκληση

Στις 4 Μαΐου 2015, έγινε ανάκληση σε 10.217 αντίτυπα του Wingle 5, αποκλειστικά για τις πετρελαιοκίνητες εκδόσεις, όπου παρατηρήθηκε πρόβλημα στον σωλήνα του ρεζερβουάρ, ο οποίος ήταν κατασκευασμένος από πλαστικό και μπορούσε να σπάσει αν υπήρχε μεγάλο βάρος στην καρότσα του οχήματος. Ο κίνδυνος για ανάφλεξη δεν ήταν σημαντικός, καθώς το πετρέλαιο, λόγω των πτητικών συστατικών του, δεν αναφλέγεται όπως η βενζίνη. Το θέμα αυτό φυσικά επιλύθηκε.
Κώστας Βιδάλης

Βιογραφία

Ο Κώστας Βιδάλης γεννήθηκε το 1904 στην Αθήνα. Αφού πήρε το απολυτήριο του Γυμνασίου γράφτηκε στη Νομική Σχολή Αθηνών. Ωστόσο παράτησε τις σπουδές για να ασχοληθεί με την δημοσιογραφία, και ιδιαίτερα τα οικονομικά θέματα. Το 1924 σε ηλικία 20 ετών άρχισε να εργάζεται ως δημοσιογράφος στον Ριζοσπάστη. Το 1936 πήγε ως απεσταλμένος του Ριζοσπάστη στην Ισπανία για να παρακολουθήσει τη Σπαρτακιάδα της Βαρκελώνης. Εκεί συνέχισε για κάποιο διάστημα ως ανταποκριτής του εμφυλίου πολέμου. Μετά την επιστροφή του από την Ισπανία, εξορίστηκε στα Κύθηρα από το καθεστώς του Μεταξά. Το 1941 έγινε μέλος του ΚΚΕ, ενώ συμμετείχε και στο ΕΑΜ από το πόστο της κεντρικής διαφώτισης. Υπήρξε ιδρυτικό μέλος της Πανελλήνιας Ένωσης Συντακτών.

Η δολοφονία του

Τον Αύγουστο του 1946 ο Βιδάλης πήγε στη Θεσσαλία για να καλύψει τα εγκλήματα των παρακρατικών κατά των αριστερών της περιοχής. Λόγω της επικινδυνότητας της αποστολής ο διευθυντής της εφημερίδας Καραγιώργης προσπάθησε να τον αποτρέψει. Ωστόσο ο Βιδάλης επέμεινε για λόγους αρχής και καθήκοντος. Αναχώρησε από την Αθήνα στις 11 του μηνός. Στις 13 ταξίδευε από Λάρισα για Βόλο. Ήταν η μέρα στην οποία ο Ριζοσπάστης έλαβε το τελευταίο του μήνυμα: «Λογαριάζω να 'μαι αυτού Παρασκευή βράδυ, 16 του μηνός. Μάζεψα φοβερό υλικό. Θα τα πούμε».
Στον Πλατύκαμπο οι παρακρατικοί του τοπικού αρχιληστή Σούρλα σταμάτησαν το τρένο, όπου απήγαγαν τον Βιδάλη μπροστά σε αξιωματικούς του κυβερνητικού στρατού που παρέμειναν απαθείς. Τον οδήγησαν πρώτα στο καφενείο του χωριού Μελία. Αργότερα το βράδυ τον μετέφεραν στο νεκροταφείο. Εκεί τον βασάνισαν και κατόπιν τον δολοφόνησαν.
Πτολεμαΐδα Κυρηναϊκής

Ιστορική αναδρομή

Η πόλη ιδρύθηκε κατά πάσα πιθανότητα τον 7ο αιώνα π.Χ. και ήταν αποικία των κατοίκων της Βάρκης.
Κροταφογναθική άρθρωση

Διαταραχές της άρθρωσης

Οι παθολογικές καταστάσεις που συνδέονται με τη λειτουργία της ΚΓΑ (Κροταφογναθικό Σύνδρομο-ΚΓΣ) ανήκουν, γενικά σε τρεις κατηγορίες. Η πρώτη έχει να κάνει με την παρουσία πόνου, ιδιαίτερα των μυών που συνεισφέρουν στη λειτουργία της άρθρωσης. Οι άλλες δυο κατηγορίες αφορούν είτε αλλοιώσεις της άρθρωσης (όπως η αρθρίτιδα), είτε διαταραχές της, που προκαλούνται από τραυματισμούς (κατάγματα, εξάρθρωση κ.λ.π.). Προβλήματα στην ΚΓΑ μπορούν να προκύψουν ακόμη και από ιατρογενείς αιτίες, δηλαδή κακή εφαρμογή ορθοδοντικών μηχανισμών, λανθασμένες προσθετικές εργασίες που εμποδίζουν τη σωστή σύγκλειση των δοντιών, αλλά και από διάφορες έξεις (συνήθειες), όπως δάγκωμα μολυβιού ή στυλό, μάσηση τσίκλας, σφίξιμο δοντιών κ.λ.π. Μια επιπλέον παράμετρος που έχει ενοχοποιηθεί είναι και το άγχος, αν και δεν έχει διευκρινιστεί απόλυτα αν το τελευταίο είναι η αιτία του προβλήματος, ή απλά επέρχεται ως αποτέλεσμα της δυσλειτουργίας της ΚΓΑ. Έχει επίσης παρατηρηθεί ότι οι γυναίκες προσβάλλονται σε διπλάσιο βαθμό από τους άνδρες.

Συμπτώματα δυσλειτουργίας

Στους περισσότερους πάσχοντες ενυπάρχουν έντονος πόνος και σαφής τριγμός (ήχος τριβής) κατά το άνοιγμα-κλείσιμο του στόματος, φθαρμένες οδοντικές επιφάνειες (όταν η δυσλειτουργία προκαλείται από νυχτερινό "τρίξιμο" των δοντιών), πονοκέφαλος, ζαλάδες, εμβοές ("βουίσματα" στα αυτιά) και σε σπανιότερες περιπτώσεις αυχενικός πόνος και φωτοφοβία. Στο εσωτερικό δε της άρθρωσης, υπάρχει φθορά των αρθρικών επιφανειών, σαν αποτέλεσμα της διαταραχής της ευθυγράμμισής τους από τις δυο πλευρές. Σαν απώτερη συνέπεια, επέρχεται περιορισμός της κίνησης ("μπλοκάρισμα") της κάτω γνάθου, ο οποίος προκύπτει αντανακλαστικά (λόγω πόνου) ή λόγω εκτεταμένης βλάβης.

Αντιμετώπιση

Ο ασθενής ενθαρρύνεται να εφαρμόσει ήπια θεραπευτική αγωγή, εκτός αν συνυπάρχουν γενικευμένα ιατρικά προβλήματα τα οποία προκαλούν τη διαταραχή. Στην πλειονότητα των περιπτώσεων αρκεί να υπακούσει σε απλές συμβουλές, όπως να αποφεύγει το υπερβολικό άνοιγμα του στόματος, ή να κάνει χρήση ελαφρών παυσίπονων. Επίσης, τεχνικές χαλάρωσης, περιορισμός λήψης σκληράς τροφής και εφαρμογή ψυχρών επιθεμάτων (εξωτερικά) στην πάσχουσα περιοχή, απαλύνουν τα έντονα συμπτώματα σε σύντομο χρόνο. Σε πιο σοβαρές καταστάσεις, συνίσταται η κατασκευή ειδικού ορθοδοντικού διάφανου νάρθηκα από ακρυλικό, τον οποίο ο ασθενής τοποθετεί στην άνω ή την κάτω γνάθο κατά τη διάρκεια του ύπνου. Σοβαρότερες φαρμακευτικές ή χειρουργικές θεραπείες μπορούν να εφαρμοσθούν, πάντοτε σε συνάρτηση με τη βαρύτητα του κάθε περιστατικού.
Μπαουρού

Ιστορία

Ιστορικά, η περιοχή που καταλαμβάνει το Μπαουρού ήταν μια περιοχή μεταξύ δύο ιθαγενών ομάδων: των Kaingang και των Guarani. Κατά τον δέκατο όγδοο αιώνα, οι εξερευνητές πρωτοπόροι της Βραζιλίας επιχείρησαν να εγκατασταθούν στην περιοχή του Σάο Πάολο, η οποία αποτελούσε σημείο διασταύρωσης των πολεμικών αποστολών που διήλθαν από το Μάτο Γκρόσο και Γκόια, αλλά παρεμποδίστηκαν από τις επιθέσεις των τοπικών ιθαγενών. Οι μη Ινδοί κατόρθωσαν να εγκατασταθούν στην περιοχή τον 19ο αιώνα μόνο με την έλευση του πληθυσμού που προέρχεται από την ακτή του Σάο Πάολο καθώς και με τις πολιτείες Μίνας Ζεράις και Ρίο ντε Τζανέιρο.
Το 1856, ο Felicissimo Antonio Pereira, που προερχόταν από το Μίνας Ζεράις, αγόρασε γη και εγκατέστησε, κοντά στο σημερινό κέντρο του Μπαουρού, το Fazenda das Flores (αγρόκτημα των λουλουδιών). Χρόνια αργότερα, το 1884, αυτό το αγρόκτημα είχε περιστρέψει μέρος της περιοχής του για το στρατόπεδο εκπαίδευσης του São Sebastião de Bauru. Η επαρχία είχε αναπτυχθεί αλλά ακόμα δεχόταν επιθέσεις από τους ιθαγενείς. 
Ο νέος δήμος ζούσε αρχικά από την καλλιέργεια του καφέ, παρά το γεγονός ότι είχε ασθενέστερες και υποβαθμισμένες εκτάσεις από ό, τι το υπόλοιπο κράτος. Το 1905, το Μπαουρού επιλέχθηκε ως αφετηρία της Estrada de Ferro Noroeste do Brasil, μίας εταιρίας κατασκευής σιδηρόδρομων η οποία συνέδεσε την πόλη με πολλές άλλες μέχρι τα σύνορα με τη Βολιβία. Κατά το πρώτο μισό του εικοστού αιώνα, το Μπαουρού γίνεται ο κύριος οικονομικός κόμβος της περιοχής που αποτελείται από το δυτικό Σάο Πάολο, τη βόρεια Παρανά και το Μάτο Γκρόσο ντο Σουλ.
Άρνολντ του Σινύ

Βιογραφία

Ήταν γιος του Λουδοβίκου Β΄ κόμη του Σινύ και της Σοφίας,
Διαδέχθηκε τον πατέρα του πριν το 1066. Είναι γνωστός για τις πολλές συγκρούσεις του με τις αρχές. Το μόνο θετικό που έκανε ήταν η ίδρυση του αββαείου του Ορβάλ μαζί με τον Κορράδο Α΄ κόμη του Λουξεμβούργου. Ακόμη ξεκίνησε και άλλα θρησκευτικά ιδρύματα, ως εξιλέωση για τα κρίματά του. Επιτέθηκε σε κληρικούς, ιδίως στον Ερρίκο επίσκοπο της Λιέγης, συγγενή τού Γοδεφρείδου Γ΄ δούκα της Κάτω Λωρραίνης (μάλλον διότι ο πατέρας το;y Γοδεφρείδου Γ΄ είχε σκοτώσει τον παππού του Άρνολντ) και στον διάδοχο του Ερρίκου, τον Ότμπερτ.
Υπάρχει η ιστορία ότι ήταν σε αντιπαράθεση με τον Γοδεφρείδο κύριο του Μπουγιόν (η μητέρα του Ίντα ήταν κόρη του Γοδεφρείδου Γ΄), αλλά τελικά έγιναν φίλοι και του έδωσε τους δύο γιούς του Όθωνα Β΄ και Λουδοβίκο μαζί του στην Α΄ Σταυροφορία. Ο Γοδεφρείδος έγινε ο πρώτος βασιλιάς της Ιερουσαλήμ. Αλλά αυτή η ιστορία είναι κατασκευασμένη από τον 6ο απόγονό του, για να συμμετάσχει σε κονταρομαχία με τον Ροδόλφο Α΄ των Αψβούργων της Γερμανίας. Στην πραγματικότητα ήταν εχθροί.
Το 1108 οι μοναχοί από την Καλαβρία, που είχε καλέσει ο πατέρας του να ιδρύσουν τη μονή του Ορβάλ, έφυγαν και η μονή έγινε ερείπια. Ο γιος του Όθων Β΄ την ανακαίνισε και εγκατέστησε Κιστερκιανούς εκεί.
Το 1082 η χήρα τού Βαλδουίνου ΣΤ΄ κόμη της Φλάνδρας και ο γιος της επέστρεφαν από προσκύνημα στη Ρώμη, όταν έμαθαν ότι ο Άρνολντ σχεδίαζε την απαγωγή τους. Η Ριχίλντε κατέφυγε στο αββαείο Βενεδικτίνων του Σαιν Ουμπέρ και το σχέδιο του Άρνολντ απέτυχε, όπως και άλλες περιπέτειές του.
Τον διαδέχθηκε ο πρωτότοκος γιος του Όθων Β΄.
Ένωση Ποδοσφαιρικών Σωματείων Αιτωλοακαρνανίας

Ιστορία

Ιδρύθηκε σαν ανεξάρτητη Ένωση το 1968, καθώς τα προηγούμενα χρόνια οι ομάδες του νομού Αιτωλοακαρνανίας έπαιρναν μέρος στα πρωταθλήματα που διοργάνωνε η Ε.Π.Σ. Πατρών. Η Ένωση ήταν γνωστή και με την ονομασία «Ένωση Ποδοσφαιρικών Σωματείων νομού Αιτωλοακαρνανίας» (Ε.Π.Σ.Ν.Α.).
Σμυρνοτσίχλονο

Κατανομή

Το σμυρνοτσίχλονο αναπαράγεται στην νότια Τουρκία και στο νότιο Ιράν. Διαχειμάζει στις ακτές της Ερυθράς Θάλασσας. Μερικοί απομονωμένοι πληθυσμοί επιβιώνουν σε ορισμένα νησιά του Αιγαίου όπως στην Λέσβο, την Χίο, την Σκύρο και την Ικαρία.

Ενδιαίτημα

Τα σμυρνοτσίχλονα αναπαράγονται σε ξερές βραχώδεις βουνοπλαγιές.

Εμφάνιση

Το σμυρνοτσίχλονο είναι ένα μεγάλο είδος τσιχλονιού (16–17 cm) με μία λευκή τριγωνική ουρά. Η επιστημονική του ονομασία (Εμπερίζα η σταχτιά) περιγράφει τον χρωματισμό του. Το φτέρωμα έχει λιγότερες ραβδώσεις από τα περισσότερα τσιχλόνια και έχει ένα χοντρό, ανοιχτού χρώματος ράμφος. Έχει γκρίζα πλάτη με ορισμένα μαύρα σημεία και μια καφετί απόχρωση στα φτερά. 
Το ενήλικο αρσενικό έχει ένα θαμπό κίτρινο κεφάλι και γκρι κοιλιά, το υποείδος E. c. semenowi  έχει κίτρινη κοιλιά.
Τα θηλυκά έχουν καφέ η γκρι κεφάλι και λευκό λαιμό. Οι νεοσσοί έχουν λευκή κοιλιά και ραβδώσεις στο στήθος.

Διατροφή και αναπαραγωγή

Όπως και τα περισσότερα τσιχλόνια, έτσι και το σμυρνοτσίχλονο τρέφεται κυρίως με σπόρους. Τα νεαρά πτηνά τρώνε και έντομα. Φυσιολογικά γεννάνε τρία αυγά
Νιοστή ρίζα

Στα μαθηματικά η -οστή ρίζα ενός πραγματικού αριθμού , όταν το  είναι φυσικός αριθμός , είναι ο πραγματικός αριθμός , αν . Η -οστή ρίζα του αριθμού  συμβολίζεται με , το σύμβολο  λέγεται ριζικό, το  δείκτης του ριζικού, ο αριθμός  υπόρριζο και γράφεται  εάν . Αν ο δείκτης  είναι άρτιος, ή ρίζα λέγεται άρτια ή άρτιας τάξεως και εάν είναι περιττός, η ρίζα λέγεται περιττή ή περιττής τάξεως. Ένας πραγματικός αριθμός έχει 0, 1 ή 2 -οστές ρίζες, το οποίο εξαρτάται από το  και το πρόσημο του .
Όταν , η  -οστή ρίζα του  συμβολίζεται  και διαβάζεται τετραγωνική ή δευτέρα ρίζα του . Όταν  συμβολίζεται  και διαβάζεται κυβική ή τρίτη ρίζα του . Όταν  συμβολίζεται , , ,  και διαβάζεται τέταρτη, πέμπτη, έκτη, ... ρίζα του .

Ιδιότητες και ταυτότητες

Λόγω του ότι ο ορισμός της  -οστής ρίζας βασίζεται στην εξίσωση  , οι ιδιότητες των ριζών απορρέουν από τις ιδιότητες των δυνάμεων.

Έχουμε 0 ρίζες

Εάν  άρτιος και , τότε η  δεν έχει ρίζα (δεν έχει έννοια), διότι δεν υπάρχει πραγματικός αριθμός , τέτοιος ώστε να έχει αποτέλεσμα το . Όπως στο προηγούμενο παράδειγμα και , σε καμιά περίπτωση δεν έχουμε αποτέλεσμα  , ώστε η  να έχει ρίζα. Η ρίζα αυτή δεν έχει έννοια στο σύνολο τον πραγματικών αριθμών και γιαυτό λέγεται φανταστική παράσταση και αντιμετωπίζεται με την χρήση των φανταστικών αριθμών. Είναι σημαντικό όταν χρησιμοποιούμε το σύνολο των πραγματικών αριθμών να εξασφαλίζεται το θετικό υπόρριζο.
Ένωση Ποδοσφαιρικών Σωματείων Βοιωτίας

Ιστορία

Ιδρύθηκε σαν ανεξάρτητη Ένωση το 1973, καθώς τα προηγούμενα χρόνια και συγκεκριμένα από το 1928 έως το 1973 οι ομάδες της περιφέρειας Βοιωτίας έπαιρναν μέρος στα πρωταθλήματα που διοργάνωνε η Ε.Π.Σ. Ευβοίας (σαν Ε.Π.Σ. Ευβοίας/Βοιωτίας).
Στη δικαιοδοσία της υπάγονται οι διοργανώσεις του τοπικού Κυπέλλου και των πρωταθλημάτων. Στην κατηγορία ανδρών, κατά την αγωνιστική περίοδο 2011-12 υφίστανται δυο κατηγορίες. Η Α΄ Κατηγορία, με τη συμμετοχή 16 συλλόγων και η Β΄ κατηγορία, με 2 ομίλους, έκαστος εκ των οποίων αριθμεί 11 συλλόγους.
2477 Μπιργιούκοφ

Φυσικά χαρακτηριστικά

Τα φυσικά χαρακτηριστικά του Μπιργιούκοφ είναι άγνωστα.
Πέτρος των Φουά, ο Πρεσβύτερος

Βιογραφία

Ήταν ο πέμπτος γιος τού Αρσαμπώ υποκόμη τού Καστιγιόν & Γκρουσόν, κόμη τού Μπενάζ και πρωτεύοντα τού Μπυς (capital de Buch) και της Ισαβέλλας κόμισσας της Φουά, κόρης τού Ρογήρου-Βερνάρδου Ε΄ υποκόμη τού Καστελμπόν.
Το 1409 έγινε καρδινάλιος. Ήταν αντιπρόσωπος τού πάπα (legatus) στην Αβινιόν (1434-64) και αρχιεπίσκοπος τού Αρλ (1450-63). Ίδρυσε το Πανεπιστήμιο της Αβινιόν και το "Κολλέγιο ντε Φουά" στην Τουλούζη. 
Απεβίωσε το 1464 σε ηλικία 78 ετών. Ο μικρανιψιός του Πέτρος των Φουά, ο Νεότερος ήταν καρδινάλιος, επίσκοπος τού Βάννες, αποστ. αρχιγραμματέας και αποστ. διοικητής τού Μπαγιόν & της Μάλτας.
Καμπούλ (ποταμός)

Ιστορία

Ο ποταμός αναφέρεται στο έργο Ριγκ Βέδα, το αρχαιότερο γραπτό κείμενο του Ινδουισμού, με το όνομα Kubhā. Το σανσκριτικό αυτό όνομα άλλαξε αργότερα σε Kābul." Ο ποταμός αργότερα έδωσε το όνομά του στην περιοχή και εν τέλει στον οικισμό της Καμπούλ η οποία σήμερα είναι η πρωτεύουσα του Αφγανιστάν.
Έτσι Ξαφνικά (τηλεοπτική σειρά)

Υπόθεση

Ο Ανδρέας Φωτεινάκης (Κωνσταντίνος Μαρκουλάκης) ζει ευτιχισμένα με τη σύζυγό του, Άννα (Βικτώρια Χαραλαμπίδου), η οποία είναι έγκυος. Εν τω μεταξύ, η αδερφή του Ανδρέα, Βασιλική (Αντιγόνη Αλικάκου) ζει με τον σύζυγό της Μαρίνο (Φάνης Μουρατίδης), με τον οποίο τσακώνονται συχνά, και τα 2 παιδιά τους. Ο Μαρίνος λέει στον Ανδρέα πως είχε σχέση με την Άννα, ενώ στην πραγματικότητα την είχε βιάσει. Ο Ανδρέας θυμωμένος εγκαταλείπει την Άννα στην βροχή και φεύγει. Την Άννα την πιάνουν οι πόνοι και κάποιος την βρίσκει. Πάει στο μαιευτήριο και φιλοξενείται από την μητέρα της Δέσποινα (Μελίνα Βαμβακά).
Γεννάει ένα κοριτσάκι, την Ανδριάνα (Ελένη Παπαδόγια). Εν τω μεταξύ ο Ανδρέας πατάει μια γυναίκα και μπαίνει στη φυλακή. Η Άννα πηγαίνει με το παιδί της να ζήσει στα Κύθηρα. Εκεί γνωρίζει την Τόνια (Εβίτα Ζήμαλη), παντρεμένη με τον Αντώνη (Στάθης Μαντζώρος). Γνωρίζει επίσης τον Γιώργο (Αιμίλιος Χειλάκης), γιατρό με τον οποίο έχουν σχέση. Τους έχει δηλώσει πως είναι χήρα, αλλά ο Ανδρέας της στέλνει το διαζευγετήριο. Η Τόνια το ανακαλύπτει και η Άννα το ομολογεί στον Γιώργο. Ο Αντώνης μπλέκει με ναρκωτικά, και για να αποτοξινωθεί πάει σε κλινική απεξάρτησης στην Αθήνα. Ο Ανδρέας αποφυλακίζεται και, μαθαίνοντας την αλήθεια, πάει στα Κύθηρα. Η Άννα του ζητά να την αφήσει να σκεφτεί. Ο Ανδρέας φεύγει και ξανάρχεται. Η Άννα δεν ξέρει ποιον να διαλέξει. Τέλος μένει με τον Γιώργο.

Χαρακτήρες

Ανδρέας Φωτεινάκης (Κωνσταντίνος Μαρκουλάκης): Ο Ανδρέας είναι παντρεμένος με την Άννα. Διαθέτει μια εταιρία νυφικών. Ο πατέρας του εγκατέλειψε αυτόν και την αδερφή του όταν ήταν μικρός, όπως αναφέρεται. Μπήκε στη φυλακή επειδή τραυμάτισε θανάσιμα μια γυναίκα με το αυτοκίνητο και δεν τη βοήθησε. Ο Ανδρέας γυρνάει στα Κύθηρα για να διεκδικήσει την Άννα, με την οποία έχει μια κόρη, την Ανδριάνα.  
Άννα (Βικτώρια Χαραλαμπίδου): Η Άννα είναι σύζυγος του Αντρέα. Βιάστηκε από τον Μαρίνο και το έκρυψε από τον Ανδρέα, φοβούμενη ότι θα διαλυθεί η οικογένειά της. Η μόνη φίλη που έχει στην Αθήνα είναι η Ζωή, και στο νησί η Τόνια. Με τον Ανδρέα έχει μια κόρη, την Ανδριάνα. 
Γιώργος (Αιμίλιος Χειλάκης): Είναι γιατρός στα Κύθηρα και φίλος της Τόνιας. Είναι ερωτευμένος με την Άννα και τα πάνε καλά μαζί. Συμπαθεί πολύ την Ανδριάνα. Αρχικά νόμιζε πως η Άννα είναι χήρα, μέχρι που του το ομολόγησε η ίδια. 
Δέσποινα (Μελίνα Βαμβακά): Η μητέρα της Άννας. Θέλει να μάθει τι συνέβη όταν η Άννα μάλωσε με τον Ανδρέα. Έπαθε κατάθλιψη αλλά τελικά θεραπεύτηκε. 
Βασιλική Φωτεινάκη (Αντιγόνη Αλικάκου): Αδερφή του Ανδρέα, σύζυγος του Μαρίνου και μητέρα του Κωνσταντίνου και της Αλίκης. Βιάστηκε από τον Γιάννη, επειδή τον απέρριψε. 
Μαρίνος (Φάνης Μουρατίδης): Ο Μαρίνος είναι ο σύζυγος της Βασιλικής καθώς και ο κύριος υπαίτιος του χωρισμού του Ανδρέα και της Άννας.  
Τόνια (Εβίτα Ζήμαλη): Η Τόνια είναι η μητέρα του Μανώλη και φίλη της Άννας. Ο Αντώνης, ο σύζυγός της, έμπλεξε με ναρκωτικά και πήγε στην Αθήνα για να αποτοξινωθεί.